**1ο Γυμνάσιο Κορωπίου 8/03/2018**

Ο εορτασμός της ημέρας της κρέπας στην τάξη του Β1

Σήμερα οι μαθητές των Γαλλικών γιορτάζουμε την ημέρα της κρέπας , που είναι ένα γαλλικό έθιμο . Η ημέρα αυτή γιορτάζεται στις 2 Φεβρουαρίου και αναφέρεται στην Υπαπαντή του Χριστού , δηλαδή στην υποδοχή του νεογέννητου Χριστού στο ναό και τον εξαγνισμό της Παναγίας.

Κάθε χρόνο , αυτή την ημέρα , κατά παράδοση , σε κάθε σπίτι της Γαλλίας αναβιώνει το έθιμο της κρέπας.

Εμείς στο σχολείο μας , με την ενθάρρυνση της καθηγήτριας των Γαλλικών , κυρίας Βαλογιάννη , προσπαθήσαμε να μπούμε στο πνεύμα αυτού του εθίμου.

Ετοιμάσαμε από την προηγούμενη μέρα στα σπίτια μας κρέπες γλυκές – αλμυρές και τις μεταφέραμε στην τάξη μας .Τις τοποθετήσαμε σε ένα θρανίο μαζί με χυμούς , κρουασάν και αλλά γλυκά που είχαν φέρει οι υπόλοιποι μαθητές. Κάθε παιδί πήρε την κρέπα του και σε χρόνο ρεκόρ είχαν καταναλωθεί όλες μέσα σε ένα κλίμα ενθουσιασμού και χαράς. Η ώρα κύλισε ευχάριστα τρώγοντας το αγαπημένο μας γλυκό μαζί με τους υπόλοιπους συμμαθητές μας. Επίσης , στο τέλος κεράσαμε και την κυρία Διευθύντρια και της ευχηθήκαμε ''Bonne Chadeleur!''.Περάσαμε όλοι πολύ όμορφα!!

***Κωμοδρόμου Δήμητρα , Β1***